钦定古今图书集成/理学汇编/文学典/第241卷 > 《正乐府序》皮日休
## 钦定古今图书集成/理学汇编/文学典/第241卷 > 《正乐府序》皮日休

乐府，盖古圣王采天下之诗，欲以知国之利病，民之
休戚者也。得之者，命司乐氏入之于埙箎，和之以管
籥。诗之美也，闻之足以劝乎功；诗之刺也，闻之足以
戒乎政。故《周礼》“太师之职，掌教六诗；小师之职，掌讽
诵诗。”由是观之，乐府之道大矣。今之所谓乐府者，唯
以魏晋之侈丽，陈梁之浮艳，谓之乐府诗，真不然矣。
故尝有可悲可惧者。时宣于咏歌，总十篇，故命曰《正
乐府诗》。

分，而其音亦不中律吕，但宛转其声，往反高下，如鸡
唱尔。”与庙堂中所闻鸡人传漏，微有相似，但极鄙野
耳。《汉官仪》：“宫中不畜鸡。汝南出长鸣鸡，卫士候朱雀
门外，专传鸡鸣。”又应劭曰：“今《鸡鸣歌》也。”《晋太康地道
记》曰：“后汉固始、鲖阳、公安、细阳四县卫士习此曲，于”
阙下歌之，今《鸡鸣歌》是也。颜师古不考本末，妄破此
说。“余今所闻，岂亦《鸡鸣》之遗声乎？”士人谓之《山歌》云。